《荻港雨行》
明代·管讷

昨朝楚岸喜秋晴，今日吴船雨里行。人事天时何可测，青山白里总关情。

久知盟与沙鸥冷，那得身如野鹤轻。怪底石尤风太恶，空劳百丈进脩程。

作者简介：明松江府华亭人，字时敏。少即能诗。洪武中征拜楚王府纪善，迁左长史，事王二十余年，以忠谨闻。年七十余致仕，楚王请留居武昌，禄养终身。有《蚓窍集》。